Source: https://octavpelin.wordpress.com/2012/10/31/demisul-penal-traian-basescu-catre-procurorul-csm-george-balano-sa-ti-rupi-dintii/?shared=email&msg=fail
Timestamp: 2019-12-16 10:07:27+00:00

Document:
DEMISUL PENAL TRAIAN BASESCU CATRE PROCURORUL CSM GEORGE BALAN:”O SA-TI RUPI DINTII!” | Octavpelin's Weblog
DEMISUL PENAL TRAIAN BASESCU CATRE PROCURORUL CSM GEORGE BALAN:”O SA-TI RUPI DINTII!”
Procurorul CSM George Bălan, suspendat din funcţie ca urmare a scurgerii în presa portocalie a unor interceptări telefonice fără aspect ilegal, a acordat un interviu pentru lumeajustitiei.ro în care a dat explicaţii despre scandalul public în care a fost implicat, afirmându-şi credinţa în faptul că nevinovăţia sa va fi dovedită şi acuzând faptul că a fost declanşată o adevărată campanie mediatică pentru compromiterea sa.
Fără să fi ajuns să fie finalizat, cazul procurorului George Bălan de la CSM este un exemplu elocvent despre cum un înalt magistrat poate fi compromis, fără a avea măcar posibilitatea de a oferi explicaţii.
De Ce News redă câteva din ideile exprimate de procurorul Bălan în interviul oferit lumeajustitiei.ro.
– Domnule procuror George Balan, de cinci luni de zile opinia publica a fost bombardata numai cu informatii acuzatoare la adresa dvs si a fostului procuror Marcel Sampetru cu care ati lucrat atatia ani si impartiti impreuna invinuirile din dosarul deschis intempestiv de DNA. Nimeni pana acum nu a vrut sa stie care este adevarul intreg. Ni-l spuneti?
– Cele cinci luni au trecut foarte greu, pentru ca asa cum ati vazut am fost supus unui linsaj mediatic de amploare, pornit de la un telefon cu caracter neutru pe care i l-am dat premierului Victor Ponta. Situatia este destul de grea din perspectiva mea, neavand alte mijloace de subzistenta in afara salariului sotiei, care este profesor universitar si avand ca oricare dintre bugetari rate la bunuri pe care le-am achizitionat, dupa 22 de ani de activitate in magistratura. Nu ma lamentez, sunt convins ca intr-o zi nevinovatia mea va fi probata, iar tot mecanismul infernal pus in miscare impotriva mea si a lui Marcel Sampetru, care nu as fi crezut vreodata sa existe, sa fie devoalat. Si atunci lumea va ramane uimita. Asa cum am aratat mai sus, totul a plecat de la discutia telefonica pe care am avut-o cu Victor Ponta urmare cererii pe care mi-au facut-o unii membrii ai CSM inca din luna februarie 2012. Colegii mei din Consiliu m-au rugat sa avem o discutie cu premierul pe probleme de justitie, privind buna functionare a sistemului judiciar, ceea ce facusem si anul anterior, ca reprezentant al CSM, cu premierul Boc, cand am obtinut finantarea mai multor posturi la DIICOT. Cand a fost ilegala o astfel de discutie, cand am discutat cu premierul Boc sau cu premierul Ponta? Ce este trist in toata aceasta poveste este faptul ca niciunul dintre membrii Consiliului nu au luat o atitudine publica, sa arate ca intradevar, urmare a rugamintilor lor, am avut discutii cu premierul Ponta si mai ales ca i-am informat de fiecare data cu rezultatul discutiilor. Niciodata nu am abordat problema unei eventuale numiri la varful Ministerului Public, deoarece nu aveam un astfel de mandat din partea colegilor mei si nu mi-am propus sa am o astfel de interventie.
– Poate ar fi important de clarificat care este relatia dvs cu premierul Victor Ponta?
– Pe domnul Ponta il cunosc de foarte multa vreme, din perioada cand am lucrat impreuna la Parchetul Sectorului 1 si apoi la Parchetul Inaltei Curti, eu avand o relatie profesionala foarte buna cu acesta, iar ulterior, dupa ce el a trecut in poilitica, o relatie de prietenie si respect, in care niciodata Victor Ponta nu mi-a cerut ceva in calitate de politician, iar eu niciodata nu i-am cerut ceva personal in calitate de procuror. Ne-am respectat si ne respectam si imi pare rau de turnura evenimentelor.
– Domnule procuror, toti magistratii stiu ca telefoanele le sunt ascultate, chiar daca nu au o proba in acest sens. V-ati gandit vreodata ca biroul dvs e intesat de microfoane?
– Nu m-am gandit pentru ca nu am avut nimic de ascuns, drept dovada telefonul meu a fost interceptat si a fost devoalata o discutie neutra fara niciun fel de conotatie politic-judiciara, ca intre doi colegi, in care antama sa ne vedem la o cafea. Interesant este ca prezentarea in presa a acestor discutii, in faza unor cercetari prealabile, fara ca DNA sa-mi aduca la cunostiinta despre vreo invinuire pana la acel moment, reprezinta clar abaterea disciplinara prevazuta de art. 99, litera j) si t) din Legea 303/2004, respectiv nerespectarea confidentialitatii lucrarilor, precum si exercitarea functiei cu rea-credinta, prin incalcarea normelor de procedura prevazute de art. 91, indice 2, alin. 4 din codul de procedura penala. Mai mult, aceste fapte pot constitui si infractiunea prevazuta de art. 196 Cod penal – divulgarea secretului profesional, iar eu ma aflu in situatia de a fi cercetat pentru acest telefon, iar persoanele care au dat prin incalcarea legii aceasta discutie banala, nu sufera niciun fel de repercursiuni.
– Pe cine banuiti sau aveti informatii ca a livrat aceste stenograme presei si in ce scop?
– Este complicat sa individualizez o singura persoana, pentru ca mecanismul care a stat in spatele acestei campanii de discreditare, prin presa, e mult mai complex elaborat in diverse institutii si cu anumit grad de planificare in timp.
– Si totusi, colegii dvs. din Sectia de pentru procurori a CSM v-au suspendat fulgerator pe asa-zisa buna reputatie, printr-o procedura lansata in premiera cu dvs. Cum comentati atitudinea colegilor dvs, si in special cea a sefei Sectiei, vicepresedinta CSM, Oana Haineala, despre care avem informatii ca s-a aflat in spatele actiunii de suspendare din functie a dvs?
– Aceasta procedura are numeroase coincidente suspecte, care ma determina sa trag concluzia existentei unui mecanism interinstitutional, care a concurat in tot ceea ce s-a intamplat vizavi de persoana mea. Astfel, tot scandalul de presa a izbucnit in momentul in care Victor Ponta trebuia sa plece la Bruxelles cu asa-zisul trafic de influenta la liderii USL. Ulterior, reducandu-se la procedura suspendarii, in conditiile in care aceasta institutie nou introdusa nu se regaseste in legea cadru privind statutul magistratilor, respectiv Legea 303/2004, unde se stabileste ca un magistrat poate fi suspendat din functie doar in trei situatii: punerea in miscare a actiunii penale, existenta unei afectiuni psihice; aplicarea unei sanctiuni disciplinare cu suspendarea pana la 6 luni. Or, eu nu ma aflam in niciuna din aceste situatii. Ce este interesant ca in contestatia pe care am facut-o la Curtea de Apel Bucuresti, impotriva hotararii de suspendare a carei anulare am cerut-o, s-au dat termene rezonabile ca in procedura privind dreptul muncii, de doua saptamani, pana la momentul in care Inspectia Judiciara a cerut noi probe sa le depuna la dosar, cand s-a dat un termen de peste o luna si jumatate, fara a se preciza care sunt acele probe. De asemenea, la data de 19 octombrie 2012, cand s-a finalizat raportul privind existenta sau inexistenta bunei-reputatii si ar fi trebuit sa inceteze de drept suspendarea administrativa, intamplator DNA a pus in miscare actiunea penala cu aceeasi data. Aceste aspecte sunt elemente care imi dau convingerea ca mecanismul de compromitere a mea este mult mai complex si urmareste indepartarea mea din CSM si din Magistratura.
– Pe cine ati deranjat, domnule Balan? Cine se temea ca dvs ati fi putut ajunge intr-o zi Procuror General al Romaniei? Ce jocuri ati stricat la CSM? Ati fost cumva amenintat inainte si nu v-ati conformat?
– Ce pot sa spun este ca in data de 16 iulie 2012, la o emisiune de pe Postul B1 TV, presedintele Traian Basescu a facut diferite afirmatii la adresa mea, nominalizandu-ma ca as fi negociat functii in Ministerul Public, aratand ca o sa-mi „rup dintii”… Dumneavoastra ce ati intelege dintr-un asemenea mesaj?
Etichete:DEMISUL PENAL TRAIAN BASESCU CATRE PROCURORUL CSM GEORGE BALAN:"O SA-TI RUPI DINTII!"
← VIZITA CU SCANDAL IN PARLAMENTUL ROMANIEI.PRESEDINTELE PE.MARTIN SCULTZ ACUZAT DE VASILE BLAGA SI DEMOCRAT-LIBERALII SAI CA FACE CAMPANIE ELECTORALA USL!
DEMISUL PENAL TRAIAN BASESCU A RENUNTAT FARA CONSULTAREA PARLAMENTULUI LA DOUA MILIARDE DE DOLARI DIN DATORIA ISTORICA A IRAKULUI! →

References: CSM 
 CSM 
 CSM 
 CSM 
 CSM 
 CSM 
 CSM 
 CSM